text: Familie opgiver håb om at finde Martin i live
  06 juni 2017 kl. 14.11
  Martin Udsen Overgaard fra Fanø ville bestige et bjerg i Himalaya, men han har været væk i mere end tre måneder. Familien opgiver nu at finde ham i live.
  26-årige Martin Udsen Overgaard fra Fanø begav sig i marts ud på en vandretur i Nepal, som han aldrig vendte tilbage fra. Efter fire ekspeditioner har været ude at lede efter den 26-årige mand, opgiver familien nu at finde ham i live.
  Det oplyser familien i en statusopdatering på Facebook-siden ”Find Martin Udsen Overgaard”.
  - Vi er derfor nødt til at indse, at Martin ikke kommer tilbage, og vi må fortsætte sorgprocessen, skriver familien i statusopdateringen, som er underskrevet Martin Udsen Overgaards forældre og søskende.
  Du kan læse hele familiens opslag i Facebook-gruppen herunder:
  
  